**Infoks eripedagoogika ja logopeedia magistriõppekava lõpetajatele 2024. a kevadel**

**MAGISTRITÖÖ KAITSJATELE**

Lõputöö nõuded haridusteaduste instituudis *https://haridus.ut.ee/sites/default/files/2023-12/Haridusteaduste\_instituudi\_loputoode\_nouded\_2024.pdf*

* Magistritöö esitamise tähtaeg õppekorralduse spetsialistile on **22. mai 2024 kl 17.00**
* Magistritöö esitatakse elektroonselt pdf-formaadis digitaalselt allkirjastatuna töö autori(te) ja juhendaja(te) poolt;
	+ - faili nimi peab olema kujul *perekonnanimi\_eesnimi\_ma*
		- faili nimes ei tohi esineda tühikuid, suurtähti, sidekriipsu, punkti, koma, täpitähti ÖÄÜÕ ega märke :\&; kõige kindlam on kasutada ainult väiketähti ja alakriipsu;
	+ failis (töö viimase lehena) peab olema ka **lihtlitsents** lõputöö elektroonseks avaldamiseks (vt *https://haridus.ut.ee/et/sisu/loputoode-nouded*);
* fail tuleks saata aadressil *mari.parn@ut.ee*
* Õppekava peab olema täidetud, st kõigi ainete tulemused peavad kajastuma ÕISis **kaitsmispäevale eelnevaks päevaks**.
* **Magistritööde** **retsenseerimine** toimub ajavahemikul 23. mai – 2. juuni 2024. Retsensent esitab retsensiooni õppekorralduse spetsialistile, kes edastab selle üliõpilasele päev enne kaitsmist.
* Kaitsmise ajakava avaldatakse instituudi kodulehel.
Kui kellelgi on põhjendatud soov kaitsta kindlal kaitsmispäeval ja/või -kellaajal, palun öelge oma soov magistritööd esitades.
* **Magistritööde kaitsmine** toimub **5. ja 6. juunil 2024 algusega kl 9.00**.

Esimene kaitsja alustab kl **9.00**, järgmised 25-minutiliste intervallidega. Ühele kaitsjale on reserveeritud aega **25 minutit.**

Magistritööde kaitsmise päeval palun tule kohale arvestusega, et kaitsmisruumi saab siseneda ainult kas enne kaitsmise algust või pausi(de) ajal.

Kaitsmise käik:

1. Kaitsja saab oma lõputöö suuliseks tutvustamiseks aega 10 minutit. Tutvustus peaks sisaldama vastuseid järgmistele küsimustele:
*Miks valiti just selline teema? Mida taheti teada saada? Kuidas vastuseid leiti? Millised olid peamised tulemused? Mida nendega edasi teha?*
2. Sõnajärje akadeemiliseks väitluseks saab retsensent. NB! Vastuseid retsensendi küsimustele ei ole soovitatav paberilt maha lugeda.
3. Küsivad ja kommenteerivad kaitsmiskomisjoni liikmed.
4. Küsida võivad kuulajad (kui aega jääb).
* **Magistritöö hinde kujunemisest.**

Hindamine toimub pärast kõikide sel päeval kaitsnute ärakuulamist. Hindamise aluseks on lõputööle seatud väljundite saavutatus ja töö vastavus hindamiskriteeriumitele. Lõputöö positiivse tulemuse jaoks on vajalik, et kõik väljundid oleksid saavutatud vähemalt tasemel E. Hinne moodustub komisjoni liikmete poolt tööle ja kaitsmisele (lühitutvustus ja diskussioon) pandud hinde, retsensendi ja juhendaja soovituslike hinnete alusel komisjoni liikmete konsensusliku kokkuleppe tulemusena.

Retsensioon tööle on üks ja mitte kõige kaalukam osa hindest. Arvestada tuleb ka seda, et retsensiooni näol on tegemist ühe hindaja arvamusega. Pigem on see võimalus saada esmast tagasisidet töö kui terviku kohta, sh selle positiivsete osade kohta, mis kaitsmise piiratud aja tõttu jäävad puudutamata. Lisaks olgu märgitud, et retsensioonis väljatoodud aspektid pole kõik ühesuguse kaaluga.

Juhendaja annab hinnangu nii tööle kui ka selle valmimisprotsessile.

Kaitsmisel peab selguma, kuivõrd üliõpilane tunneb probleemi teoreetilist tausta, kasutab oma selgitustes erialaterminoloogiat, kui hästi valdab andmeanalüüsi, kuidas interpreteerib ja kui adekvaatselt hindab ise kasutatud metoodikat ning saadud tulemusi. Magistritööde puhul on kaitsjal võimalus retsensendi küsimustele vastamiseks eelnevalt valmistuda.

Mõnel juhul jääb hinne nö kahevahele. Siis saab kaalukeeleks tööde ja kaitsmiste üldine tase, st hinnatavat tööd võrreldakse teiste töödega.

D'Space'i juba sisestatud lõputööde **hilisem asendamine** on rangelt keelatud!

Kaitsmise tulemused tehakse ÕISi kaudu teatavaks **ühe tööpäeva jooksul** kaitsmise toimumisest.

Haridusteaduste instituudi magistriõppe lõpuaktus toimub peahoone aulas **19. juunil 2024 algusega kl 15.00**.

**MAGISTRIEKSAMI SOORITAJATELE**

Magistrieksami nõuded haridusteaduste instituudis
<https://haridus.ut.ee/sites/default/files/2023-11/Haridusteaduste_instituudi_l%C3%B5pueksamite_n%C3%B5uded_2024.pdf> ja
„Magistrieksami kirjutamise ja vormistamise juhend ja lisad eripedagoogidele“ ja „Magistrieksami kirjutamise ja vormistamise juhend logopeedidele“ *Moodle*’is.

Eripedagoogika eriala üliõpilastele:

* Magistrieksami kirjaliku osa (juhtumikäsitluse) esitamise tähtaeg *Moodle*’isse on **20. mai 2024**Magistrieksami kirjalik osa (juhtumikäsitlus) esitatakse elektroonselt *Moodle’*isse pdf-formaadis digitaalselt allkirjastatuna töö autori poolt; faili nimi peab olema kujul *perekonnanimi\_eesnimi\_ma\_eksam*
* **Magistrieksami kirjalikku osa** (juhtumikäsitlus) **hindab eksamikomisjon** 21. mai – 1. juuni 2024.

Nii eripedagoogika kui ka logopeedia eriala üliõpilastele:

* Õppekava peab olema täidetud, st kõigi ainete tulemused peavad kajastuma ÕISis **eksamipäevale eelnevaks päevaks**.
* Suulise eksami täpne ajakava avaldatakse *Moodle’*is 31. mail.
* **Suuline eksam** toimub 3. ja 4. juunil 2024.
* Eksami sooritaja siseneb ettevalmistusruumi B246 selleks ettenähtud ajal. Seal saab ta suulise eksami küsimuse ning valmistub vastamiseks 60 minuti jooksul.
* Seejärel toimub vestlus eksamikomisjoniga 45 minuti jooksul (eripedagoogika eriala üliõpilased: küsimused juhtumikäsitluse kohta ja eksamiküsimus; logopeedia eriala üliõpilased: 2 eksamiküsimust) eksamiruumis.
Eksam toimub 3. juunil eripedagoogika eriala üliõpilastele ruumis B151, logopeedia eriala üliõpilastele ruumis A202;
4. juunil eripedagoogika eriala üliõpilastele ruumis A201, logopeedia eriala üliõpilastele ruumis B151.

Suulise eksami päeval palun tule kohale 10 minutit enne ajakavas määratud aega. Kaasa tuleb võtta kirjutusvahendid. Kaasas võib olla veepudel ja salvrätipakk. Üleriided tuleb jätta kappi või riidehoidu ning kott ja muud isiklikud esemed ettevalmistusruumis selleks ettenähtud kohta.

* **Magistrieksami hinde kujunemisest eripedagoogika eriala üliõpilastele.**

Juhtumikäsitlust hindab magistrieksami komisjon, võttes arvesse nii kirjalikku juhtumikäsitlust kui vestlust sellest suulisel eksamil. Suulist eksamit hindab komisjon üliõpilase eksamiküsimustele ja komisjoni lisaküsimustele vastamise põhjal. Hindamise aluseks on mõlema osa puhul eksamile seatud väljundite saavutatus ja vastavus hindamiskriteeriumitele. Positiivse tulemuse jaoks on vajalik, et mõlemad eksami osad oleksid sooritatud positiivsele tulemusele. Magistrieksami hinne lähtub punktisummast, mille üliõpilane on juhtumikäsitluse ja suulise eksami eest kokku saanud.

Eksami tulemused tehakse ÕISi kaudu teatavaks **ühe tööpäeva jooksul** eksami toimumisest.

* **Magistrieksami hinda kujunemisest logopeedia eriala üliõpilastele.**

Eksami suulist osa (2 eksamiküsimust) hindab magistrieksami komisjon. Hinne kujuneb vestluse alusel komisjoniga. Mõlemad küsimused peavad olema vastatud positiivsele hindele. Eksami tulemused tehakse ÕISi kaudu teatavaks **ühe tööpäeva jooksul** eksami toimumisest.

Haridusteaduste instituudi magistriõppe lõpuaktus toimub peahoone aulas **19. juunil 2024** algusega **kl 15.00**.